Source: http://eia.enviroportal.sk/usmernenie
Timestamp: 2013-05-20 17:28:25+00:00
Document Index: 8292739

Matched Legal Cases: ['§ 5', '§ 9', '§ 22', '§ 31', '§ 13', '§ 18', '§ 18', '§ 19', '§ 22', '§ 23']

Usmernenie pre obstarávateľov a navrhovateľov - - Enviroportál
Usmernenie pre obstarávateľov a navrhovateľov, ktorí zabezpečujú vypracovanie dokumentácií pre proces posudzovania vplyvov na životné prostredie, k plneniu niektorých povinností podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov.
Ministerstvo životného prostredia SR (ďalej len "ministerstvo") vydáva toto usmernenie v súvislosti so spresnením postupov pri zabezpečení povinností vyplývajúcich pre obstarávateľov podľa § 5 odsek 1) a § 9 odsek 8), ako aj pre navrhovateľov podľa § 22 odsek 1) a § 31 odsek 4) zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov (ďalej len "zákon o posudzovaní vplyvov") a § 13 zákona č. 275/2006 Z. z. o informačných systémoch verejnej správy a o zmene a doplnení niektorých zákonov. Usmernenie sa vydáva aj v súvislosti s zákonom č. 287/2009, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, s účinnosťou od 1. septembra 2009.
Obstarávateľ a navrhovateľ v procese posudzovania vplyvov na životné prostredie zabezpečujú úlohy, ktoré im vyplývajú z požiadaviek zákona o posudzovaní vplyvov. Jedna z úloh podľa hore vymenovaných §§ zákona o posudzovaní vplyvov je predkladať dokumentáciu pre proces posudzovania vplyvov na životné prostredie príslušnému orgánu na elektronickom nosiči dát. Ide o nasledujúce dokumentácie:
oznámenie o zmene navrhovanej činnosti podľa prílohy č. 8 a zákona č. 287/2009 (EIA).
Príslušný orgán podľa povinností, ktoré mu vyplývajú zo zákona o posudzovaní vplyvov bez zbytočného odkladu zverejní dokumentácie na internetovej stránke ministerstva. Verejná správa, pod ktorú spadajú aj príslušné orgány podľa zákona o posudzovaní vplyvov, pri zverejňovaní informácií na svojej internetovej stránke musí dodržiavať štandardy pre informačné systémy verejnej správy, ktoré sú dané Výnosom o štandardoch pre ISVS [MF/013261/2008-132] (ďalej výnos) s účinnosťou od 1. októbra 2008. Ministerstvo zabezpečuje sprístupnenie informácií podľa zákona o posudzovaní vplyvov na svojej internetovej stránke prostredníctvom modulu "Verejnosť", ktorý je súčasťou Informačného systému pre posudzovanie vplyvov na životné prostredie (ďalej len IS EIA/SEA). IS EIA/SEA prostredníctvom zvolených štandardov zabezpečuje najväčšiu čitateľnosť elektronických dokumentov.
V rámci zabezpečenia zverejnenia informácií bez zbytočného odkladu, obstarávateľom a navrhovateľom odporúčame doručiť príslušnému orgánu požadované dokumentácie v štandardoch podľa výnosu na elektronickom nosiči dát.
IS EIA/SEA využíva nasledovné štandardy použitia súborov stanovené výnosom:
Rich Text Format (.rtf) - štandard pre textové súbory (§ 18 odsek a) bod 1.),
Portable Document Format (.pdf) - štandard pre textové súbory (§ 18 odsek a) bod 3.),
Joint Photographic Experts Group (.jpg) - štandard pre grafické súbory (§ 19 odsek a) bod 3.),
Formát (.xls) - štandard pre súbory obsahujúce tabuľku (§ 22 odsek c),
ZIP (.zip) - štandard pre formáty pre kompresiu súborov (§ 23 odsek 1.).
Obstarávateľom a navrhovateľom odporúčame dokumentácie spracovať do veľkosti súborov maximálne 20 MB. V prípade, že súbory presiahnu veľkosť 20 MB, je nevyhnutné dokument rozdeliť do menších celkov. Počet súborov nie je obmedzený.